壁山抱蜀居士教礼刘明通敬序
合宗明道集
大江西派后学合宗冉道源 集录
巴川金艮山人端阳翁 捐资刊板
古渝学道同人合时荣道周
合真荣道本 同校字
合灵江道敏
时届中华上章执徐岁重阳后又九月端阳生 捐资校印
凡例说明列后
《合宗明道集》凡例说明
后学教义刘圆通撰
本书凡九卷,分初、中、上三集,每集三卷,俱集显明简要之论,未录幽深玄远之文。虽《三字经》、《百句章》,语简意浑,但有白话浅解以明之,则读是书者,不费时劳神。每卷集录用意,分说如后。
一、修道本是出世法,然欲出世,必先由入世,须人事尽,然后天心可合。否则无入世,而人道先绝矣,焉有世界,焉有出世乎?此《初集》卷一,所以首录先哲治家处世格言也。
二、国际门户开放,信教自由,异说声牙,显若敌国。推其源,皆不知吾国三教真旨之故耳。先贤有见于此,不惜舌惫唇焦,指示三圣一源本体妙用,以维世教,正人心。此《初集》卷二,所以次列三教合论等文也。
三、强国必先强种,尤资育种者之身体先强,此初关要则。《女丹秘旨》,虽为破体中年人,修行下手说法。然成仙成佛,强身强种,只在顺逆之分。强身者,除此别无捷径;修仙者,舍此便入旁门。此《初集》卷三所录,实根本强民之要术也。
四、《中集》卷一。《白仙语录》,直论修持事理。凡入道者,必先明此大旨,然后可谈进步。且白仙以晚年闻道,终得行道成道。可见有志者事竟成,不得以年龄限也。伍真人说:“百二十岁尚可还丹,且说有一口气在,亦可还丹。”盖以气为先天元精所化,有一口气在,则元气尚存,便可由此积累以接命,事属可能,有志者读《白仙语录》曷鉴诸。
五、《中集》卷二。集录《三字经》、《百句章》、《文终经》、《循途录》,乃崔公、吕祖、涵虚一派真传之简要次序丹诀。末附《劝勉词调》,统名《玉京法程》,实上玉京之法程也。涵虚祖师说:“金丹之道,虽曰易知难行,然不可不求其知以为行之地。知苟不正,行于何往?知苟不精,行安所入?知苟不熟,奚云口诀?”此法程之所以不可不集录,亦修士之决不可不熟读者也。
六、《中集》卷三。浅解《三字经》、《百句章》,虽未尽丹诀之奥妙,然而大致不差。修士之未得全旨者,有此一解,潜心参究,一旦豁然贯通,则全体大用,无不明矣。
七、《玄机直讲》原载《三丰全集》,似不必赘录。然而道破御女、采补之非